Mto Bell ni mto wa Afrika Kusini ambao unapokea maji yake kutoka nyanda za juu za Drakensberg mashariki katika jimbo la Rasi Mashariki. Beseni yake ya utiririshaji inakadiriwa kuwa ni eneo la kilomita za mraba 424 ikianza kwenye kimo cha mita 3,001 juu ya usawa wa bahari na kushuka hadi mita 1720. Chanzo cha mto kiko karibu na mpaka wa Lesotho  (30°40′34″S 28°08′33″E﻿ / ﻿30.67611°S 28.1425°E﻿ / -30.67611; 28.1425﻿ (Bell River source) ). Kwa kushuka unapitia mji wa Rhodes, hadi kuungana na Mto Sterkspruit na kuanzia hapa yote miwili huitwa Mto Kraai (30°51′08″S 27°46′43″E﻿ / ﻿30.85222°S 27.77861°E﻿ / -30.85222; 27.77861﻿ (Bell-Sterkspruit confluence) ) unaoishia katika Mto Orange (30°40′4″S 26°45′9″E﻿ / ﻿30.66778°S 26.7525°E﻿ / -30.66778; 26.7525﻿ (Kraai-Orange confluence) ). Mto una idadi kubwa ya samaki aina ya trout. Kila mwaka kuna mashindano ya siku tatu ambako hadi washiriki 80 hushiriki kuvua samaki kwa siku tatu kwenye mwendo wa mto kwa kilomita 180. Eneo maji yanapokusanyika mlimani lilitumiwa kwa ajili ya shughuli za malisho ya mifugo tangu miaka ya 1870.